procesaur/Wiki.mk huggingface dataset:
Вукица Димитриевска

Вукица Андоновска Димитриевска ( во — ) — учесник во НОВ на Македонија.
1 Животопис
Учествувала во заднината на НОД, заедно со целото семејство, во селото. Од есента 1941 година била член на вocпитнa младинска група, а во мај 1942 година станала член на СКОЈ. Заедно со групата собирала народна помош и оружје, во својот дом чувала илегалци и се грижела за нивната безбедност и исхрана.
Ике Дика

Ике Дика ( во — ) — учесник во НОВ на Македонија и носител на Медал заслуги за народ.
1 Животопис
Учествувала во заднината на НОД во селото Ливада, струшко од есента 1942 година. Во нејзиниот дом престојувале илегалци, се чувала муниција и оружје, кои биле nрефрлувани до партизанските бази на Мокра. Носител е на Медал заслуги за народ.
2 Поврзано
* Севџијан Дика
Спасија Димеска

Спасија Андонова Димеска ( во — ) — учесник во НОВ на Македонија.
1 Животопис
Како ученичка во гимназијата учествувала во заднината на НОД во родниот град. Најпрво како член на воспитна група, а потоа
и на СКОЈ. Coбиpaлa народна помош и учествувала во гимназискиот штрајк, во декември 1942 година. Во нејзиниот дом се одржувале состаноци на скоевски групи.
Севџијан Дика

Севџијан Дика ( во — ) — учесник во НОВ на Македонија.
1 Животопис
Од есента 1942 година во нејзиниот дом престојувале илегалци, а таа се грижела за нивната исхрана и безбедност. Есента 1943 година, чувала и негувала дѕајца ранети борци. Од нејзиниот дом тргнала и борбената група на борци на така наречениот Ливадски партизански одред.
2 Поврзано
* Ике Дика
Мара Димеска

Мара Михајлова Димеска ( во — во Кавадаречко) — учесник во НОВ на Македонија.
1 Животопис
Таа била работничка. Како член на СКОЈ, во февруари 1944 година, стапила во единиците на Првата македонска ударна бригада и учествувала во Февруарскиот поход. Во Кавадаречко била фатена од бугарската фашистичка војска и стрелана во пролетта 1944 година.
Стојна Димитриевска

Стојна Трајанова Димитриевска ( во — ) — учесник во НОВ на Македонија.
1 Животопис
Од мај 1944 година го помагала НОД во заднината во селото. Собирала народна помош, чувала илегалци, организирала работни акции за поправка на патот и собирање на летнината. Била член на СКОЈ.
Вела Димитриевска

Вела Димитриевска ( во — ) — учесник во НОВ на Македонија.
1 Животопис
Делувала од јуни 1943 година. Нејзината куќа била ставена на располаrање на партиската организација. Кај неа престојувале илегалци, се одржувале илегални состаноци. Давала народна помош на Шарпланинскиот партизански одред.
Светско првенство во кошарка 1970

Светското првенство во кошарка 1970 ― 6. Светско првенство во кошарка, меѓународно светско првенство во кошарка за машки национални екипи. Домаќин на првенството била Југославија, во градовите Сараево, Сплит, Карловац, Скопје и Љубљана, од 10 до 24 мај 1970 година. Тоа било првото светско првенство во кошарка, организирано надвор од Јужна Америка.
1 Земји-учесници
Група А, Група Б, Група Ц
, ,
– автоматски се пласирала во завршната рунда како домаќин
2 Места на одржување
Група А, Група Б, Група Ц, Класификациска рунда, Завршна рунда
Сараево, Карловац, Сплит, Скопје, Љубљана
Сала Скендерија, Спортска сала Младост, Мала сала Грипе, Спортска сала Градски Парк, Сала Тиволи
Сместивост: 5.500, Сместивост: 4.000, Сместивост: 3.500, Сместивост: 1.400, Сместивост: 7.000
3 Прелиминарна рунда
4 Конечен пласман
Место, Екипа, Успех
, 5–1
, 7–2
, 7–2
4, 5–4
5, 6–3
6, 4–5
7, 2–7
8, 6–2
9, 4–4
10, 3–5
11, 4–4
12, 1–7
13, 0-8
Најкорисен играч
Сергеј Белов
 
4.1 Најдобра петорка на првенството
* Крешимир Ќосиќ (Југославија)
* Сергеј Белов - (МВП) (Советски Сојуз)
* Модестас Паулаускас (Советски Сојуз)
* Убиратан Переира Масиел (Бразил)
* Кени Вашингтон (САД)
4.2 Најдобри стрелци (поени по натпревар)
# Шин Донг-Па (Јужна Кореја) 32,6
# Омар Арестија (Уругвај) 19.7
# Педро Ривас (Панама) 18.8
# Дејвис Пералта (Панама) 18.8
# Јиржи Зидек (Чехословачка) 18.6
# Педро Чапе Гарсија (Куба) 17.9
# Ли Ин-Пјо (Јужна Кореја) 17.8
# Крешимир Ќосиќ (Југославија) 17.3
# Луис Клаудио Менон (Бразил) 16.9
# Боб Молински (Канада) 16.8
Симка Димитриевска

Симка Јованова Димитриевска (во — ) — учесник во НОВ на Македонија.
1 Животопис
Учествувала во заднината на НОД од 1944 година. Плетела чорапи, носела храна и пошта од Куманово. За член на СКОЈ
била примена во 1944 година.
2 Поврзано
* Правда Димитриевска
Роска Димитриевска

Роска Коста Димитриевска ( во — ) — учесник во НОВ на Македонија.
1 Животопис
Учествувала во заднината на НОД во селото Дражево, Струмичко. Била меѓу најактивните младинки во селото и работела на организирањето на младината. Во 1944 година била избрана за секретар на НОМСМ, а наскоро била примена за член на КПМ. Во борбите за ослободување на струмичкиот крај учествувала во диверзантски акции.
Крстана Димитриевска

Крстана Димитриевска ( во — ) — учесник во НОВ на Македонија.
1 Животопис
Учествувала во заднината на НОД во селото Пузајка, од летото 1943 година. Подготвувала храна и облека за борците во НОВ
и ПОМ. Повремено била ползувана за врска и ги организирала жените за собирање на народна помош. Есента 1944 година станала член на Одборот на АФЖ.
Зора Димитриевска

Зора Димитриевска ( во — ) — учесник во НОВ на Македонија.
1 Животопис
Кога во летото 1944 година нејзиниот брат Немања Димитриевски, борец во единиците на НОВ н ПОМ, бил заробен и стрелан од бугарскиот окупатор, таа веднаш побарала врска за заминување во партизани. Желбата и се исполнила во септември 1944 година кога стапила во единиците на НОВ и ПОМ лоцирани во селото Жегљане, а со формирањето на баталјонот на нapoднa одбрана „Христијан Тодоровски-Карпош“, станала негов борец. Како борец во Баталјонот учествувала во повеќе диверзантски и саботерски акции против германските единици на патот Куманово - Ќустендил, како и во борбите за ослободување на Куманово.
Марица Димитриевска

Марица Димитриевска ( во — ) — учесник во НОВ на Македонија.
1 Животопис
Од септември 1943 година делувала како член на женска воспитна група, давала и собирала народна помош, растурала пропаганден материјал и чувала илегалци. Во нејзиниот дом се одржувале илегални состаноци на Месниот Комитет на КПМ - Тетово.
Стојна Димитриеска

Стојна Петрева Димитриеска (во — ) — учесник во НОВ на Македонија.
1 Животопис
Делувала во селото Мраморец од март 1944 година помагајќи го НОД со собирање и приготвување на храна. Чувала илегалци и работела на организирање на жените.
Утре наутро (филм)

Утре наутро — македонски долгометражем филм од 2025 година, по сценарио и режија на Јани Бојаџи. Утре наутро е филм и истовремено и мини серија од 5 епизоди Утре наутро, чија премиера се одржила во 2026 година.
1 Содржина
Две жени, млад лекар и сопруга на поранешен премиер, се обидуваат да избегаат од стегите на американската влада и европските дипломати, кои ја играат својата игра на моќ и тортура во една мала земја во источна Европа.
2 Улоги
Глумец, Улога
Нина Деан, Јоана Пеласка
Ирена Илиевска, Аида
Кети Дончевска-Илиќ, Ајтен
Васил Зафирчев, Рустем
Горан Стојаноски, Никола Бакалски
Бајрам Северџан, Ешреф
Јана Никодиновска, Тина
Гоце Андонов, Борис
Игор Стојчевски, Петар Поповски
Коста Ангов, Владимир
Благој Веселинов, Инспектор
Роберт Вељановски, Тодор
Владо Јовановски, Петруш
Григор Јовановски, Димитар
Александар Микиќ, Началникот
Симеон Мони Дамевски, УС Амбасадор
Жаклина Стевковска, Психологот
Благоја Чоревски, Анастас
Горан Илиќ, Секретарот на училиштето
Давид Мука, Агент
Пируника Киселички, Вела
Димитрина Мицкоска
Петар Горко, Поп Стаматов
Ана Димитрова, Марта
Роберт Ристов, Адвокатот
Јордан Витанов, Тренерот
Рубенс Муратовски, Полицаец
Јана Вељановска, Емилија
Славица Манаскова, Директорка
Сашо Тасевски, Тетовиран затвореник
Миле Вратеовски, Високиот затвореник
Гордана Ендровска, Класен раководител
Антонио Ташковски, Филип
Кристина Христова-Николова, Судијката
Душица Стојановска, Чистачка во барот 1
Надица Петрова, Чистачка во барот 2
Нино Леви, Доктор
Чедомир Митевски, Готвачот
Мина Јелучин, Лена
Томе Станковски, Обвинителот
Владанка Димковска, Докторка
Давид Илиќ, Полициски инспектор
Кристина Гиева, Полицаец 2
Филип Миленковски, Шарлот
Ангела Диколоска, Репортер
Идает Сејфулов, Тони
Елена Марковска, Новинар
Неранџа Димитриевска

Неранџа Димитриевска ( во — ) — учесник во НОВ на Македонија.
1 Животопис
Делувала во селото Жегљане од јануари 1944 година како член на одборот на АФЖ. Учествувала во сите акции кои ги спроведувала организацијата за собирање народна помош. Се грижела за сместување на борците во селото и работела на активирањето
на жените.
Правда Димитриевска

Правда Наскова Димитриевска ( во — ) — учесник во НОВ на Македонија.
1 Животопис
Учествувала во заднината на НОД од 1944 година. Нејзиниот дом служел како база на eдиницитe на НОВ и ПОМ. Плетела топла облека, собирала храна, пренесувала ранети борци во селото. Подоцна била избрана за секретар на СКОЈ и работела во селата
Рамно и Арбанашко.
2 Поврзано
* Симка Јованова Димитриевска
Ротка Димитриевска

Ротка Димитриевска ( во — ) — учесник во НОВ на Македонија.
1 Животопис
Делувала од март 1942 година. Во нејзиниот дом била сместена партиската техника од почетокот на 1942 година до октомври 1943 година. Во врска со техниката кај неа престојувале илегалци и чувала илегален материјал. Честопати била користена за чување стража.
Огномет

Огномет — украсни светла со различни бои и облици, произведени со палење пиротехнички состави. Огнометите првенствено се користат за прослави, додавајќи возбуда и глетка на настани како што се Нова година, Ден на независноста и национални фестивали. Тие исто така играат значајна улога во културните и верските традиции, како Дивали во Индија и Кинеската нова година. Надвор од свеченостите, огнометот ги подобрува концертите, спортските настани и претстави во тематски паркови со блескави визуелни прикази. Историски гледано, тие се користеле за воена сигнализација и општење.
1 Безбедност
Неправилното ракување со огномет претставува сериозен ризик како за ракувачот, така и за гледачите. Дополнително, ако огнометот падне на запалив материјал, може да избувне пожар. Поради овие причини, употребата на огномет обично е ограничена.
Во Македонија, употребата на огномет и пиротехнички средства е регулирана со Законот за јавен ред и мир. Неовластеното користење на таквите уреди се смета за прекршок, со парични казни што се движат од 200 до 500 евра. Големите огномети се дозволени само за лиценцирани професионалци.
2 Хемиски состав
Живописните бои на огнометот доаѓаат од клучниот состав познат како пиротехничка ѕвезда. Оваа ѕвезда е составена од пет основни состојки:
* Гориво — го одржува согорувањето
* Оксиданс — обезбедува кислород за согорување
* Хемикалии што произведуваат боја — создаваат живи нијанси
* Врзивно средство — ја држи смесата заедно
* Дарител на хлор — ја засилува бојата на пламенот
Видовданка

Видовданка — доцномезолитска антропоморфна фигура (идол) изработена од теракота која се смета за симбол на Винчанската култура, која процветала во праисториска Србија во 5500 година пр.н.е. Ископана била 6.2 м длабоко во Винча, Србија на денот на Видовден (оттука и името) во 1930 година. Таа е 30.7 см висока.
Изработена е од печена глина, а површината е полирана. Ова е женска фигура, без изразени индивидуални карактеристики. Лицето е пентагонално, со истакнати големи очи во облик на бадем и пластичен нос, што е типичен пример за маските од Винча. Присутни се остатоци од црвено.
Видовданка го претставува врвот на неолитската фигуративна скулптура. Таа се наоѓа во Археолошката збирка на Филозофскиот факултет во Белград.
1 Дополнителни извори
*''Винча, праисторијска некропола'', Београд, 2008.
Сателити (музичка група)

Сателити е босанска музичка група за изворна музика, формирана во 1989 година. Денес тие се најпопуларната етно музичка група во Босна. Оригиналниот пејач и основач на групата, Муто, се уште е со групата и е главен вокал.
''Сателити'' била основана од Муто, Мики „Виолина“, и Царка. Се верува дека Мики „Виолина“ си заминал, но што навистина се случило со него не е познато. Од 2003 до 2009 година, членовите биле Муто, Един, Азис и Хазим. Во 2009 година, Един, Азис и Хазим заминале и основале своја група ''Едо и Сателити Дрине''. Нивниот најголем хит е „Црна двојка“ издадена 2015 година и „Фејсбук“ објавена 2014 година.
1 Членови
1.1 Тековни
* Муто – главен вокал
* Едо – придружен вокал, шаргија
* Садик – главен вокал, придружен вокал, клавијатури
* Фудо – виолина
1.2 Поранешни
* Муто – главен вокал
* Един Едо – главен вокал, клавијатури
* Азис – виолина
* Хазим – придружен вокал
* Мики – виолина
* Царка – придружен вокал
Лузна (филм од 1969)

„Лузна“ (српскохрватски: ''Ožiljak'') — југословенски тв-филм од 1969 година, во режија на Даниел Марушиќ, снимен по сценариото на Федор Видас. Снимател е Марио Перушина, монтажата е дело на Живка Топлак, а автор на музиката е Перо Готовац. Улогите ги играат: Златко Црнковиќ, Ана Кариќ, Вања Драх, Божидар Смиљаниќ, Борис Михољевиќ, Иво Седар, Фабијан Шоваговиќ и Љубица Јовиќ.
1 Синопсис
Централната тема во филмот е прашањето, што би се случило во личниот и професионалниот живот на човекот ако на пријателите и на колегите на работното место им го кажува она што навистина го мисли...
Непријател

Непријател — македонска телевизиска серија во режија на Александар Димитровски, по сценарио на Никола Тргачевски. Серијата е во продукција на Солза и смеа, која се емитуваше на Телевизија 24 и Тера Телевизија.
1 Улоги
Глумец, Улога
Александар Димитровски, Лабуд
Никола Тргачевски, Томислав
Валентина Козовска, Бранка
Никола Пројчевски, Полицаец 1
Живко Борисовски, Полицаец 2
Симона Коруновска, Леа
Петар Горко, Филип
Анета Љумаковска, Пејачка
Петар Спировски, Оливер
Елена Трпковска, Лото водителка
Владимир Ивановски, Ице
Стив Штуревски, Политичар
Димитар Михајловски, Поп
Фенрир

Фенрир (|Fenrir, Fenrisúlfr, Hróðvitnir) — во германско-скандинавската митологија, огромен волк, син на Локи и Ангрбода.
1 Легенда
Фенрир е едно од децата на Локи и гигантката Ангрбода. Локи живеел три години со неа, а за тоа време имал три деца: Хел, змијата Јормунганд и волкот Фенрир. Кога боговите дознале за нив, ги повикале во Асгард. Хел била испратена да владее со подземниот свет Нифлхајм, Јормунганд на дното на Световното Море, а Фенрир, кој бил уште мал, останал во Асгард. Брзо пораснал и неговиот грб почнал да се издигнува над дворците на Асгард. Само Тир имал храброст да го храни.
Како што растел, боговите почнале да се плашат од него и решиле да го врзат. Прво го врзале со големата верига Лединг, но Фенрир лесно ја искршил. Потоа се обиделе со веригата Дроми, која била трипати поцврста, но и таа не го задржала. Тогаш се обратиле до џуџињата, кои ја направиле волшебната верига Глејпнир.
Боговите биле разочарани од нејзиниот изглед, бидејќи изгледала како свилено јаже, но сепак ја ставиле на Фенрир на островот Лунгви. Волкот, сомневајќи се во измама, се согласил да се подложи на испитувањето ако некој од боговите стави рака во неговата уста. Единствениот што се согласил бил Тир, најхрабриот меѓу нив.
Фенрир се обидувал да се ослободи од веригата, но не успеал. Кога боговите одбиле да го ослободат, тој му ја одгризал раката на Тир и се нафрлил на останатите. Хејмдал го спречил со втурнување на својот меч во неговата уста, така што Фенрир не можел да ја затвори. Од неговите лиги се создала реката Ван. Веригата Глејпнир била врзана за огромна камена плоча, која била закопана длабоко во земјата.
Фенрир останал на островот, чекајќи Рагнарок, кога ќе се ослободи и ќе се бори против боговите. Според митот, кога ќе дојде Рагнарок, Фенрир ќе се ослободи од веригата и заедно со своите сестри и демони ќе ги нападне боговите. Во битката ќе го распарчи Один, но ќе биде убиен од неговиот син Видар.
Периферен вид

Периферен вид или периферно гледање — способност да се видат предмети надвор од средишната видна линија, што значи дека може да се гледа без да се сврти главата или очите. Тоа се случува во надворешните области на нашиот вид, кои не се фокусирани на средишната точка што ја гледаме. Овој вид гледање е важен за откривање на движење, следење на околината и навигација низ просторот.
Периферниот вид не е толку остар како средишниот вид, но игра клучна улога во тоа што ни помага да останеме свесни за предметите, дури и ако тие не се право пред нас. Ни помага во секојдневните дејности како пешачење, возење и спортување, бидејќи нè предупредува за работи во нашата околина на кои можеби нема да се сосредоточиме.
Губењето на периферниот вид може да се случи поради разни болести на очите, како што се глауком или пигментен ретинит, и може да доведе до состојба наречена „тунелно гледање“, каде што лицето гледа само напред и го губи видот на областите околу себе. Редовните очни прегледи можат да помогнат во рано откривање на проблеми со периферниот вид.
1 Одлики
Клучни одлики на периферниот вид вклучуваат:* Периферниот вид се протега надвор од средишниот фокус, обезбедувајќи поширок поглед на околината.
* Тој е особено чувствителен на движење, помага при откривање на предмети што се приближуваат од страните.
* Периферниот вид е помалку вешт во разликувањето на боите и малите детали во споредба со средишниот вид.
* Придонесува за просторна свест, помагајќи при насоченоста и реагирањето на околината.
* Периферниот вид ја подобрува способноста за гледање во услови на слаба осветленост.
Попис на населението во Македонија (1994)

Пописот на населението во Република Македонија во 1994 година е првиот официјален попис спроведен по прогласувањето на независноста на земјата на 8 септември 1991 година. Овој попис бил организиран од страна на Државниот завод за статистика на Република Македонија и се одржал во периодот од 20 јуни до 4 јули 1994 година. Тој имал за цел да обезбеди точна слика за демографските, социјалните и економските карактеристики на населението по распадот на СФРЈ.
1 Резултати
1.1 Возраст
Старосна група, Мажи, Жени, Вкупно, %
Вкупно, 974.255, 971.677, 1.945.932
0–4, 78.539, 73.917, 152.456
5–9, 84.089, 79.457, 163.546
10–14, 86.185, 81.736, 167.921
15–19, 83.181, 79.671, 162.852
20–24, 78.390, 75.100, 153.490
25–29, 76.715, 74.624, 151.339
30–34, 75.259, 73.241, 148.500
35–39, 74.536, 71.375, 145.911
40–44, 69.028, 68.276, 137.304
45–49, 54.027, 55.930, 109.957
50–54, 48.901, 50.913, 99.814
55–59, 46.467, 49.446, 95.913
60–64, 42.401, 46.547, 88.948
65+, 75.382, 89.296, 164.678
непознато, 1.155, 2.148, 3.303
Старосна група, Мажи, Жени, Вкупно, Процент
0–14
15–64
65+
Петроглиф

Петроглифи — слики создадени со резба, гравирање или гребење на површината на карпите за да се создадат уметнички камени облици (|rock art). Вакви уметнички остварување може да се најдат насекаде низ планетата, од Европа и Азија до Северна и Јужна Америка, а најчесто се поврзуваат со праисториските култури. Самиот збор е образуван со комбинирање на грчките зборови за карпа (|петро-) и el во значењето на „обработка“ и потекнува од францускиот јазичен жаргон (|pétroglyphe).
Разликуваме и уметнички облик на цртање или сликање на камен наречена петрографија. И двата облици на уметност подеднакво припаѓаат и на архаичната уметност на древните народи и на современата академска уметност. Скулптурите на Инуксук на северните Индијанци се исто така единствени карпести формации.
Петроглифите обично се поголеми и повидливи бидејќи целта е да се создаде впечаток кај гледачот. Најчесто се поставуваат вертикално, но има и релјефи изгравирани на хоризонтална камена површина.
1 Историска позадина и толкување
Многу петроглифи биле создадени во неолитот или уште порано, во палеолитот, пред 10.000 до 12.000 години. Во Австралија има такви за кои археолозите веруваат дека се стари дури 27.000 години, но има и тврдења дека некои се стари и до 40.000 години. Петроглифите постепено биле заменети со систем за пишување како што се пиктограми или идеограми пред околу 7000–9000 години.
Има многу обиди да се објасни целта и значењето на поединечните петроглифи, во зависност од нивното место, старост и вид. Има такви што се карти, други за кои се тврди дека се астрономски маркери, но и разни други облици на симболичко изразување. Повеќето петроглифи се сметаат за единствени облици на човечка комуникација во некаков вид „праоблик“ на пишување.
2 Поврзано
* Тадрарт Акакус
* Пештерско сликарство
* Праисториска уметност
* Мегалити
Противпожарен апарат

Противпожарен апарат (скратено ПП апарат) е пренослив уред кој се користи за гаснење на помали пожари во почетна фаза. Најчесто се полни со различни средства за гаснење, како прав, пена, вода или јаглерод диоксид (CO2), во зависност од типот на пожарот за кој е наменет. Постојат неколку класи на пожари (A, B, C, D, E), а секој апарат е означен според класите што може да ги гаси.
Наланџиски занает

Наланџиски занает — занает за рачна изработка на дрвени влечки, налани со кожно ремче, кој припаѓа на постарите занаети.
1 Историја
За време на турското владеење овој занает бил мошне развиен, а наланите се продавале и по селата и по градовите. Подоцна, наланите биле продавани само по селата во Македонија. За наланџискиот занает наоѓаме податоци во прилепскиот крај, во периодот на шеесетите години од ХХ век, во градот Прилеп постоеле околу 12 наланџиски работилници, а се споменуваат мајсторите Јусуф Ќор, Спиро Николовски, Христо Цветковски, Милан Николовски и др. Производството на занаетчиите во тоа време го отсликувало османлиското општество, такашто занаетчиите-мајстори повторувајќи исти форми го формирале вкусот и модата на тогашното население. Следејќи ја модата „а ла турка“ се развил и наланџискиот занает, а наланите се продавале и во селата и во градовите. Наланите биле многу популарни, ги носеле младите девојки, но и повозрасни жени. Подоцна, овие производи излегле од градската мода.
2 Изработка на налани
За изработка на еден пар налани, било потребно едно парче дрво најчесто користеле буково дрво кое го набавувале од Ореше -Порече. Целиот процес на изработка на наланите бил рачен и барал посебни мајсторски вештини, за квалитетна изработка на наланите. Кога мајсторите наланџии ќе го обработеле и обликувале убаво буковото дрво тие им ставале каиши на обувките кои ги набавувале од сарачите. Најголемиот дел од мајсторите имале и калфи кои работеле во дуќаните, но секогаш имало и чираци кои помагале и истовремено го учеле наланџискиот занает. Денес во Прилеп постојат само уште два наланџиски дуќани.
3 Алат
Наланџиите за изработка на налани користеле: тесла, чекан, пила, турпија и др.
Кимчи

Кимчи (|김치, 沈菜) — корејско јадење што се состои од зачинет кисел (ферментиран) зеленчук, првенствено кинеска зелка. За време на Олимпијадата во Сеул, Кореја забележала бум во потрошувачката на кимчи, што го прави омилено јадење и кај странците.
1 Што претставува кимчито
Кимчи е ферментиран зеленчук, главно зелка, и наликува на македонската кисела зелка, но со многу додадени зачини — лут црвен пипер, рибен сос, ферментирани морски плодови, ѓумбир, сок од лук и кромид, домати и друго. Се користи кинеска зелка, со додаден различен зеленчук според сезоната — зелен кромид, морков, репа, келераба, краставица и друго. Во зависност од регионот, кимчито може да се подготви на многу различни начини, со преку 200 рецепти со големо разнообразие и варијации. Јадењето се јаде во секое време од годината во Кореја и како составен дел на кој било од трите оброци во денот.
Изгореница

Изгореница е повреда на кожата предизвикана од изложеност на топлина, хемикалии, електрична енергија, зрачење (како сончеви изгореници) или триење. Оваа состојба може да варира по тежина, од благи црвенила до сериозни оштетувања на длабоките слоеви на кожата, па дури и на ткивата под неа.
Изгорениците се класифицираат во неколку степени според длабочината и сериозноста на оштетувањето:
1. Изгореници од прв степен:
* Оштетен е само надворешниот слој на кожата (епидермисот).
* Симптоми: црвенило, лесна болка, мала отеченост.
* Пример: Лесни изгореници од сонце или краток допир со топол предмет.
* Заздравувањето трае неколку дена (обично 3-6 дена) без лузни, со природно лупење на кожата.
2. Изгореници од втор степен:
* Зафатени се епидермисот и дел од подлабокиот слој (дермисот).
* Симптоми: силна болка, црвенило, појава на меури (пликови) исполнети со течност, влажна кожа.
* Пример: Изгореница од врела вода или подолго изложување на сонце.
* Заздравувањето трае од 1 до 3 недели, а може да остави лесни лузни ако не се третира правилно.
3. Изгореници од трет степен:
* Оштетени се сите слоеви на кожата (епидермис, дермис) и често ткивата под нив (масно ткиво, па дури и мускули или коски).
* Симптоми: кожата може да изгледа бела, црна или изгорена (како јагленосана), сува е и често нема болка во центарот на изгореницата поради уништување на нервните завршетоци.
* Пример: Контакт со отворен пламен, силни хемикалии или електричен удар.
* Бара итна медицинска помош, а заздравувањето може да вклучува хируршки интервенции (како пресадување на кожа) и остава трајни лузни.
4. Изгореници од четврт степен (ретко споменувани):
* Најтешка форма, каде се зафатени мускулите, коските и органите. Ова е животозагрозувачка состојба.
Управување на оргазмот

Управување на оргазмот — полова практика за управување на појавата на оргазмот, неговото времетраење и длабочина кај поединец, полов пар или приемчив партнер, без разлика дали е жена или маж. Тоа е една од врските во циклусот на човечкиот полов одговор.
1 Цел
Целта на управувањето на оргазмот е да ги продолжи засилените сексуални чувства што се создаваат непосредно пред последната подготовка за оргазам. Со одржување на физичка стимулација и држење на телото во состојба на висока возбуда подолг период, оваа практика може да доведе до интензивно задоволство, честопати до еуфорија. Секој може да се вклучи во управувањето на оргазмот, а тоа оди подалеку од едноставно забавување на мастурбацијата. Активниот партнер користи различни техники — како што се рачна стимулација, орален секс, сексуални играчки или вагинален однос — за да го доведе партнерот што прима до зголемена состојба на возбуда.
2 Физиолошки основи
Оргазмот е регулиран од несвесниот или автономниот лимбички нервен систем и се одликува со низа брзи мускулни грчеви во долниот дел на карлицата, вклучувајќи ги половите органи и аналната област. Тоа е исто така придружено со различни неволни одговори, како што се грчеви во мускулите, вокални изрази и огромно чувство на еуфорија. Истражувањата покажуваат дека за време на оргазам, и мажите и жените доживуваат слични невролошки промени, при што скенирањата на мозокот откриваат привремено намалување на метаболичката активност низ големи области на мозочната кора додека лимбичките области остануваат активни или дури покажуваат зголемена активност.
Рендгенски стил на уметност

Рендгенски стил на уметност, понекогаш наречена само рендгенски стил или рендгенска уметност, — праисториска уметничка форма во која животните (и луѓето) се прикажуваат со цртање или сликање на скелетниот систем и внатрешните органи.
Стилот може да датира уште од околу 8000 пр. н. е. во мезолитската уметност на северна Европа. Во околу 2000 пр. н. е. се проширило во Африка, Јужна Азија и Австралија каде што најчесто се наоѓа денес, а примероците се датирани уште во 4600–3000 пр. н. е. Сепак, исто така е пронајден во ловечките култури во (Северна Шпанија), Сибир, Северниот Поларник, Северна Америка, западна Нова Гвинеја, Нова Ирска, Индија и Малезија.
Најчестиот предмет на рендгенската уметност е рибата (поради нејзината важност во исхраната на Абориџините); сепак, вклучува и многу други животни, луѓе и митски суштества, вклучувајќи фигури долги до 2,5 метри.
Немири

Немири или нереди — масовно изразување на незадоволство преку насилство насочено против лица или имот (вандализам). Одлики на немирите се нивната спонтаност, неорганизираност и менталитет на стадо на нивните учесници.
Причините за немирите можат да бидат различни: од недостаток на храна и основни потреби, незадоволство од условите за живот, високи даноци, судири со сооперничките етнички или верски групи, до исходот или текот на некој спортски настан. Во зависност од мотивите или околностите, мети на насилство за време на немирите можат да бидат или симболични (полицајците како олицетворение на власта, споменици или државни институции) или стварни (сопернички навивачи, членови на соперничка етничка и верска група или нивен имот).
Немирите можат да претставуваат сериозни проблеми за државите или службите одговорни за јавната безбедност (полицијата), што било особено очигледно во 20 век кога напорите за спречување, сузбивање или ограничување на немирите што е можно поодлучно мора да се усогласат со напорите да се избегне понатамошна ескалација на насилството или негативни последици поради прекумерната употреба на насилство. За таа цел, полицијата развила тактика чија главна одлика е разбивање на бунтовниците во помали групи, односно користење технологии како солзавец, водени топови, гумени куршуми итн. Немирите, исто така, претставуваат ризик за организаторите на мирни протести, имајќи предвид дека избувнувањето на насилство може да ги компромитира политички и морално во очите на јавноста.
Немирите најчесто се делат на следниве видови:
* немири заради недостиг на храна;
* верски, етнички или расни немири;
* студентски немири
* затворски немири, познати и како затворски бунтови
* спортски немири
1 Поврзано
* Бунт
* Револуција
* Погром
* Линч
* Сузбивање немири
Список на катастрофи во Македонија по број на жртви

Ова е список на катастрофи во Македонија по број на жртви.
+, Катастрофа, Тип, Локација, Смртни случаи, Датум,
Скопски земјотрес, Земјотрес, Скопје, 1.070+, 26 јули 1963
Авионска несреќа кај Охрид, Авионска несреќа, Охрид, 116, 20 ноември 1993
Авионска несреќа на Палер Македонија, Авионска несреќа, Скопје, 83, 5 март 1993
Пожар во ноќен клуб во Кочани, Пожар, Кочани, 59, 16 март 2025
Поплави во Македонија, Поплава, Скопски Регион, 21+, 6-10 август 2016
Автобуска несреќа кај Ласкарци, Сообраќајна несреќа, Ласкарци, 16, 13 февруари 2019
Бродска несреќа во Охридското Езеро, Бродска несреќа, Охридско Езеро, 15, 5 септември 2009
Пожар во модуларна болница во Тетово, Пожар, Тетово, 14, 8 септември 2021
Лидар

Лидар (транслитерација: LIDAR или LiDAR, |Light Detection and Ranging = „откривање и мерење на далечина со помош на светлина“) — ласерски систем за откривање, кој работи со испраќање ласерски импулси и мерење како тие се одбиваат од предметите. Се нарекува и ласерско или оптичко-електронско пронаоѓање. Лидарот работи слично како радарот, но нуди поголема разликувачка способност и точност. Работата на лидарот се заснова на сондирање на воздухот или други средини; Ова го разликува лидарот од оптроните со отворен оптички канал.
Се верува дека поимот е акроним на англиски за Light Identification Detection And Ranging (воена употреба), а други толкувања се дека е изведен од Light (''светлина'') + Radar (''радар''), како и Light Detection And Ranging.
1 Опис на технологијата
Лидарите користат електромагнетни бранови во ултравиолетовиот, видливиот и инфрацрвениот спектар. За разлика од радарите, тие можат да откриваат многу мали честички, како што се капки вода, аеросоли и молекули, со големина од 10 мкм до 250 нм. Нивната висока густина и кохерентност ги прават идеални за одраз на гасови, правејќи го лидарот корисен за атмосферски и метеоролошки истражувања.
Атмосферските лидари не само што го мерат растојанието до предметите, туку ги анализираат и физичките и хемиските својства на воздухот. Специјализиран вид, доплерови лидари, се користи за мерење на брзината и движењето на ветрот со откривање на поместувања во одразената ласерска светлина.
2 Принцип на дејство
Постојат два главни вида на лидарно мерење:
# Непосредно (некохерентно) откривање — Ова ги мери промените во јачината на одразената светлина.
# Посредно (кохерентно) откривање — Ова е понапредно, бидејќи ги мери доплеровите поместувања или фазните промени во одразената светлина. Кохерентните системи користат оптички пречки, што ги прави почувствителни и способни да работат со помала моќност, но тие бараат посложени ласери и детектори.
И двата вида можат да користат различни интензитети на ласерски импулси, од микропулси до високоенергетски импулси. Микропулсните системи, развиени со подобра компјутерска моќ и ласерска технологија, користат импулси со многу ниска енергија (околу 1 мкЏ) и често се безбедни за очите. Високомоќниот лидар главно се користи во атмосферските истражувања за мерење на својствата на облакот, ветрот, температурата, влажноста и траги на гасови како озон и метан.
Црква „Св. Наум Охридски“ - Стар Караорман

Свети Наум Охридски — главна селска црква во штипското село Стар Караорман, Македонија.
1 Местоположба
Црквата се наоѓа во средишниот дел на селото, во непосредна близина на основното училиште „Страшо Пинџур“.
2 Историја
Храмот започнал да се гради во 2018 година по иницијатива на црковниот одбор и во изградбата помогнале многу мештани од Караорман, но и од Штип. Градбата на црквата била вршена од мајстори од Албанија. Во иднина се планира уредување на дворното место и изградба на камбанарија.
Црквата била осветена на 20 октомври 2024 година од страна на митрополитот Брегалнички г. Иларион.
3 Архитектура
3.1 Фрескоживопис
Црквата поседува фрескоживопис.
3.2 Икони и иконостас
Во црквата постои иконостас.
4 Галерија
5 Поврзано
* Штипско архијерејско намесништво
* Стар Караорман
Велешко благотворително братство „Рајко Жинзифов“

Велешко благотворително братство „Рајко Жинзифов“ — родољубива и благотворителна општествена организација создадена од македонските емигранти во Бугарија, доселени од Велес и велешкиот реон. Во чест на македонскиот преродбеник и писател со влашко потекло Рајко Жинзифов, организацијата го носело неговото име. Главното седиште било во Софија.
1 Историја
Организацијата била формирана на 10 април 1899 година, според бугарскиот историчар Добрин Минчев. Покрај тоа нејзиниот прв устав бил воведен на 2 јуни 1902 година и допонително изменет на 13 декември 1931 година. Патронатот на организацијата била одржана на 17 февруари или првиот неделен ден на март — роденденот на Рајко Жинзифов.
Велешкиот делегат на Уставотворната средба на македонските братства од 28 ноември 1918 година до 1 јануари 1919 година бил Александар Мартулков, според некои бугарски дела, братството го одбрало Јордан Шурков. Во јануари 1923 година делегати од велешкото братство за обединувачкиот конгрес на СМЕО и МФРО биле Славејко Матов, Стојан Симеонов и Трајче Новоселец.
Во годишниот собир на братството на 21 декември 1924 година, Иван Поп Јорданов, братучед на Миле Поп Јорданов, бил назначен за претседател, Тодор Хаџи Стојнов за потпретседател, Александар Јорданов и Никола Пешев за секретари и Борис Јорданов, Христо Чочков, Димитар Атанасов Анатков како членови на советот. Во контролната комисија членови биле Јанко Весов, Љубомир Драндаров и Милан Бојаџиев. На 10 јануари 1926 година, бил организиран нов состав за организацијата, Илија Раштанов за претседател, Јордан Китев за потпретседател, Д. Ат. Ризов за секретар, Н. Пешов за благајник и Тр. Новоселец, Љуб. Драндаров и Ал. Иванов за советници.
Во 1936 година во управителното тело на братството влегле Јордан Панчев, Михаил Шурков, Тодор Јорданов, Георги Поп Димитров Ѓорчев од Солун, Димитар Атанасов Ризов, Тодор Петров Богданов, Кирил Христов Соколов и Димитар Трајчев Кантарџиев. Во 3 мај 1938 година бил образован нов состав, Иван Петров Јорданов за претседател, Димитар Атанасов Ризов за потпретседател, Михаил Шурков, роднина на Јордан Шурков и Андон Шурков за секретар и Георги Димитров Поп Ѓорчев за благајник додека Никола Неделков Крстев, Тодор Лазов Хаџи Стојанов и Иван Панов Кушев биле советници. Во контролната комисија влегле Тодор Петров Богданов како претседател, Кирил Христов Соколов и Илија Андреев Топчев за членови.
За време на бугарската фашистичка окупација, велешкото благотворително братство било обновено и преместено во Скопје како дел од бугарската пропаганда. Во новата организација, Иван Поп Јорданов бил назначен за претседател.
2 Наводи
Качарски занает

Качарски занает — традиционална рачна изработка и поправка на каца и буриња од дрво. Мајсторите занаетчии во својата работа го користат дрвото како основна суровина. Со овој занает најчесто се занимаваат мажите.
Мајсторите качари изработуваат каци кои се користат за чување расол, туршија, сирење, месо и други производи. Кацата од бочвата се разликува по тоа што горната страна на садот е отворена или се покрива со посебен дрвен капак. Каца со мала зафатнина се нарекува каче.
Каца е голем сад за вода или други течности, на чијшто врв, на спротивните страни, има повисоки штици на кои има кружни  отвори кои служат за носење на кацата од две или повеќе лица.
Типичниот капацитет на дрвена каца е од 60 до 120 литри.
Најнапред мајсторите одбирааат дрвени летви со иста дебелина и должина кои ќе се користат за изработка на каците. Летвите се сушени претходно најмалку 18 месеци. Потоа следи обработување на летвите од внатрешна и надворешна страна, одредување на аголот на штиците според обемот во литри, и на крајот виткање, жлебење, составување на жлебовите, потоа поставување на обрачите и полирање како завршна работа.
Како и во секој занает има бара обука која вклучува и стекнување знаење и физичка пракса. Во формалната обука, столарот започнува како чирак, потоа станува калфа и со доволно искуство и компетентност на крајот може да постигне статус на мајстор качар.
1 Алат
Занаетчиите од алати користеле: секири, шупски сврдел, пергел, држач, замба, тесли, ножеви, пили, наковална, обрачи и др.
2 Галерија
3 Поврзано
* Бочварски занает
* Каца
Ден на жалост

Ден на жалост — службено одреден период во кој една земја колективно тагува и одбележува значителни загуби. Овие чествувања, прогласени од владата, го обединуваат мнозинството од населението во свечен спомен преку различни пригодни настани.
Ваквите денови честопати го одбележуваат заминувањето или погребот на некоја истакната личност — без разлика дали е од самата земја или од странство — или годишнината од таквата загуба. Тие, исто така, можат да им оддадат чест на паднатите војници, да го препознаат влијанието на војните или да послужат како свечен одраз на национални или меѓународни трагедии, вклучувајќи несреќи и катастрофални настани. Нашироко признат симбол на жалост е спуштањето на националните или воените знамиња на половина копје.
Од социолошко гледиште, денот на жалоста воспоставува состојба на општествен исклучок, за време на која властите организираат ритуални и кореографски свечености. Овие постапни чинови служат за негување на колективно чувство на тага, зајакнувајќи го националното единство како одговор на заедничката и симболично значајна загуба.
На 16 март 2025 г., катастрофален пожар го зафатил ноќниот клуб „Пулс“ во Кочани, при што загинале 63 лица, а 193 биле повредени. Пожарот избувнал за време на концерт на поп-групата ДНК, кога пиротехниката на бината ги запалила запаливите материјали на таванот на клубот. Како одговор на оваа трагедија, владата на Македонија прогласила седумдневна национална жалост. Знамињата биле спуштени на половина копје, а културните настани биле откажани или одложени. Случката предизвикала широко распространета тага и гнев, што довело до протести со барање одговорност за негрижата и корупцијата што придонеле за несреќата.
1 Наводи
Црква „Св. Никола“ - Судик

Свети Никола — помала селска црква во штипското село Судик, Македонија.
1 Местоположба
Црквата се наоѓа во долината на Судичка Река, северно од селото Судик.
2 Поврзано
* Штипско архијерејско намесништво
* Горнобалванска парохија
* Судик
Правен набљудувач

Правен набљудувач — поединец, обично претставник на цивилна агенција за човекови права, кој присуствува на јавни демонстрации, протести и други активности каде што постои можност за конфликт помеѓу јавноста или активистите и полицијата, обезбедувачите или друг персонал за спроведување на законот. Целта на правните набљудувачи е да следат, евидентираат и известуваат за какво било незаконско или несоодветно однесување. Набљудувачите на правните или на човековите права дејствуваат како независна трета страна во контекст на конфликтен граѓански протест, набљудувајќи го полициското однесување со цел да ја држи полицијата одговорна за своите постапки. Правните набљудувачи можат да пишуваат извештаи за инциденти кои го опишуваат полициското насилство и недолично однесување и да составуваат извештаи по настанот. Употребата на видео и фотоапарати, извештаи за инциденти и аудио рекордери е вообичаена.
1 Поврзано
* Полициска одговорност
Димка Димитриеска

Димка Димитриеска ( во — ) — учесник во НОВ на Македонија.
1 Животопис
Од 1942 година нејзиниот дом бил ставен на располагање на органите на НОВ и ПОМ и во него престојувале илегалци и се одржувале состаноци на политичките организации на селото. Била ангажирана за вршење на курирска работа.
Судичка Река

Судичка Река — река во Македонија, сместена на планината Манговица.
1 Местоположба
Реката се наоѓа на јужната падина на планината Манговица и поминува низ селата Судик и Врсаково.
2 Устие
Реката се разводнува во Овче Поле.
3 Галерија
4 Поврзано
* Судик
* Манговица
Црква „Св. Димитриј“ - Судик

Свети Димитриј — помала селска црква во штипското село Судик, Македонија.
1 Местоположба
Црквата се наоѓа источно од селото на возвишение над него.
2 Галерија
3 Поврзано
* Штипско архијерејско намесништво
* Горнобалванска парохија
* Судик
Иван Поп Јорданов

Иван Поп Јорданов, роден Иван Петров Поп Јорданов (Велес, 1879 — Софија, Бугарија) — македонски револуционер, активист и општественик. Деец и претседател на Велешкото благотворително братство „Рајко Жинзифов“, тој е братучед на познатиот македонски револуционер Миле Поп Јорданов. Еден од потписниците на Апелот до Македонците во Бугарија во 1944 година.
1 Животопис
Роден е во градот Велес Таму учествува во револуционерниот живот на градот заедно со дејци од Гемиџиите како Тодор Органџиев, Илија Трчков, со неговите браќа Илија, Гичо, Орце и Миле Поп Јорданов, Алекси Минов - Каникот, Тодор Богданов и други. После Солунските атентати тој е осуден за три години во затвор.
За време на Младотурската револуција, на септември 1908 година во Солун учествува во основачкиот конгрес на Сојуз на бугарските уставни клубови како делегат од Велес, заедно со Бано Кушев.
Во декември 1912 година Поп Јорданов учествува во средба на македонски дејци во Велес, организирана од страна на Димитрија Чуповски, на кој присуствувале Крум Зографов, Ризо Ризов, Александар Мартулков, Петар Поп Арсов, Ангел Корабаров, учителите Иван Елезов, Димитър Ничев и Методи Поп Гошев. Во средбата тие решиле да пратат претставник во Лондонската конференција, за да се бори за формирање на независна македонска држава.
За време на Втората балканска војна тој е назначен за чиновник на народната општина во Велес.
После војната се преселува во Бугарија, каде се приклучува како активисти во Велешкото братство на Сојузот на македонските емигрантски организации. Го наследил Алексо Мартулков како претседател на организацијата. Во 1926 година Илија Раштанов бил назначен за новиот претседател на организацијата. Во 1938 повторно станува претседател. Во 1941 година нивната организација повторно била обновена и злоупотребена од бугарските фашисти со цел да ширеле бугарска пропаганда, Јорданов соработувал со Бугарскиот централен акционен комитет за време на Втората светска војна.
За време на војната тој почнал постепено да ги подржува македонските партизани, во 1944 година го потпишал Апелот до Македонците во Бугарија каде што се бори за правата на малтретираните Македонци во Бугарија.
Ќерка му Савка Иванова Поп Јорданова (р. 1921) вклучува брак со познатиот деец на Комунистичката партија на Бугарија Георги Чанков во 1945 година.
Не е познато кога загинал, најверојатно после Втората светска војна во градот Софија, престолнината на новата комунистичка администрација.
2 Наводи
Благородна Димитрова

Благородна Алексова Димитрова ( во — ) — учесник во НОВ на Македонија.
1 Животопис
Живеела во Штип. По ослободувањето на Штип во ноември 1944 година по потреба на Окружниот комитет на КПМ, била поставена за политички комесар вo воената болница во Штип.
Менка Димитријоска

Менка Димитријоска ( во — ) — учесник во НОВ на Македонија.
1 Животопис
Од јуни 1943 година била мошне активна во собирањето народна помош и организирањето на жените, не само од нејзиното село, туку и од околните села, задолжувајќи ги да плетат чорапи и џемпери за потребите на НОВ. Работела на организирање на АФЖ во селата Карбуница, Србјани и Доленци.
Мена Димитриоска

Мена Димитриоска ( во — во ) — учесник во НОВ на Македонија.
1 Животопис
Делувала во Крушево покрај своите деца кои биле активни учесници во НОД. Го помагала движењето. Нејзината куќа била на располагање на Партијата. Кај неа се одржувале илегални состаноци и на месното партиско биро. Повремено била користена како курир. Поради одењето на ќерка ѝ Сина во партизанскиот одред „Питу Гули“, била малтретирана и често сослушувана од полицијата и заедно со фамилијата била интернирана во Бугарија.
Црква „Св. Константин и Елена“ - Судик

Свети Константин и Елена — помала селска црква во штипското село Судик, Македонија.
Во 2024 година, црквата уште била во изградба.
1 Местоположба
Црквата се наоѓа во јужниот дел на селото, во истиот двор со црквата „Св. Кирил и Методиј“.
2 Галерија
3 Поврзано
* Штипско архијерејско намесништво
* Горнобалванска парохија
* Судик
Судички манастир

Судички манастир — нов манастир во штипското село Судик.
1 Местоположба
Манастирот се наоѓа во јужниот дел на селото Судик, на самиот негов почеток.
2 Градби во манастирот
Манастирот е составен од црквата „Св. Илија“, трпезарија, конак и помошни објекти.
2.1 Црква „Св. Илија“
Според натписната плоча на црквата, истата била подигната во 1969 година од страна на Вангелија Панева.
3 Галерија
Црква „Вознесение Христово“ - Судик

Вознесение Христово (позната и како Св. Спас) — помала селска црква во штипското село Судик, Македонија.
1 Местоположба
Црквата се наоѓа над последните куќи во северозападниот дел на селото, над главната селска црква „Св. Петка“.
2 Галерија
3 Поврзано
* Штипско архијерејско намесништво
* Горнобалванска парохија
* Судик
Радмила Димитријевиќ-Јоксовиќ

Радмила Димитријевиќ-Јоксовиќ ( во — ) — учесник во НОВ на Македонија и носител на Партизанска споменица од 1941 година.
1 Животопис
За член на СКОЈ била примена во 1941 година, а на КПЈ во 1943 година. Во заднината на НОД во Урошевац била ангажирана на организирањето нa младината како скоевски раководител и во работата на партиската техника која била сместена во нејзиниот дом. Тука престојувале илегалци и се одржувале илегални состаноци. Во март 1943 година се прилучила на Шарпланинскиот партизански одред, но наскоро била повлечена за работа во заднината. Веднаш по враќањето била затворена и била задржана неколку месеци в затвор, во април 1944 година повторно била уапсена. Била одведена во затворот во Приштина, а потоа во логор во Виена, Австрија, каде останала до 1945 година. Носител е на Партизанска споменица од 1941 година и повеќе други одликувања.
Црква „Св. Кирил и Методиј“ - Судик

Свети Кирил и Методиј — помала селска црква во штипското село Судик, Македонија.
1 Местоположба
Црквата се наоѓа во јужниот дел на селото, во истиот двор со црквата „Св. Константин и Елена“.
2 Галерија
3 Поврзано
* Штипско архијерејско намесништво
* Горнобалванска парохија
* Судик
Црква „Св. Илија“ - Судик

Свети Илија — главна манастирска црква на Судичкиот манастир во штипското село Судик, Македонија.
1 Местоположба
Црквата се наоѓа во јужниот дел на селото, на самиот негов почеток.
2 Историја
Според натписната плоча кај влезот во црквата, храмот бил подигнат во 1969 година од страна на Вангелија Панева, а бил обновен во 2011 година од страна на Ѓорѓи Самандов и Ристе Мицев-Бобо.
3 Архитектура
3.1 Фрескоживопис
Внатрешноста на храмот не е живописана.
3.2 Икони и иконостас
Во црквата има мал дрвен иконостас, а низ внатрешноста се наоѓаат повеќе икони.
4 Галерија
5 Поврзано
* Штипско архијерејско намесништво
* Горнобалванска парохија
* Судик
Андромаха Димитрова

Андромаха Димитрова ( во — ) — учесник во НОВ на Македонија.
1 Животопис
Учествувала во НОД во Скопје од 1941 година. Андромаха се одликувала како голем кохнспиративец, затоа Месниот Комитет - Скопје наоѓал сигурно заслниште во нејзиниот дом, каде се одржувале илегални состаноци, се чувало оружје и илегален материјал. Подоцна била главна врска на МК Скопје со политичките затвореници.